โต้แย้งการประท้วงเรื่องลิขสิทธิ์ โต้แย้งการอ้างสิทธิ์ Content ID
ถ้ามีคนประท้วงเรื่องลิขสิทธิ์ของคลิปคุณมา ก็คือเจ้าของคลิปหรือผู้จัดทำเนื้อหาเขาพิจารณาแล้วว่าคลิปคุณไม่เข้าข่าย "fair use" ซึ่ง fair use ที่ว่า ก็คือการอนุญาตให้ใช้เนื้อหาที่คนอื่นสร้างได้ แต่จำกัดลักษณะการใช้งาน และพิจารณาเป็นเคสๆ ไป จริงๆ แล้วขอบเขตของ fair use ก็ยังเป็นที่ถกเถียงกันอยู่ แต่ส่วนใหญ่คลิปของคุณจะถูกพิจารณาภายใต้ 4 ปัจจัยต่อไปนี้ (อันนี้ยกตัวอย่างมาเฉพาะในอเมริกา) โดยอ้างอิงจากข้อมูลที่ปรากฏในเว็บไซต์ Youtube  วัตถุประสงค์ของการใช้งานเนื้อหาข้อมูลที่มีลิขสิทธิ์ คลิปนั้นต้องมีการถ่ายทอดแนวคิดหรือความหมายใหม่เพิ่มเติมจากเนื้อหาต้นฉบับที่มีลิขสิทธิ์ ถ้าใช้เพื่อวัตถุประสงค์ทางการศึกษาที่ไม่แสวงหากำไรก็พอเข้าข่าย แต่ไม่เสมอไป แต่ถ้าเข้าข่ายหารายได้หรือผลประโยชน์ ก็แทบไม่มีโอกาสอ้างได้ว่าเป็น fair use ลักษณะของเนื้อหาที่มีลิขสิทธิ์ การใช้เนื้อหาที่เป็นข้อเท็จจริงและติดลิขสิทธิ์ (เช่น ข่าว) จะเข้าข่ายมากกว่าเนื้อหาที่เป็นเรื่องแต่ง (เช่น หนัง) สัดส่วนของเนื้อหาที่มีลิขสิทธิ์เทียบกับเนื้อหาของคุณเอง คุณจะเข้าข่าย fair use มากกว่า ถ้าหยิบยืมเนื้อหาที่มีลิขสิทธิ์มาใช้แค่เพียงเล็กน้อย โดยที่เนื้อหาส่วนใหญ่ของคลิปเป็นของคุณเอง เจ้าของลิขสิทธิ์สูญเสียผลประโยชน์ที่ควรได้รับ ถ้าพิจารณาแล้วคลิปของคุณทำให้เจ้าของลิขสิทธิ์สูญเสียรายได้ ก็ยิ่งไม่เข้าข่าย fair use แต่ถ้าเป็นคลิปล้อเลียน (parody) ถือว่ายกเว้น ปกติการประท้วงเรื่องลิขสิทธิ์จะมีผลกับบัญชีคุณทั้งหมด 6 เดือน ระหว่างนั้น คุณจะใช้บางฟีเจอร์ของ YouTube ไม่ได้ เช่น อัพโหลดคลิปที่ยาวกว่า 15 นาที เพราะงั้นถ้ามีคนประท้วงเรื่องลิขสิทธิ์แล้วคุณผิดจริง คือโพสต์คลิปที่ละเมิดลิขสิทธิ์คนอื่น ก็ไม่มีทางอื่นนอกจากต้องรอจน Youtube เลิกบล็อกไปเอง   ระหว่างที่รอ ก็ต้องเข้าคอร์ส Copyright School ของ YouTube โดยดูวีดีโอแล้วตอบคำถามนิดหน่อย ที่ youtube.com/copyright_school  ถ้าระหว่างนี้โดนประท้วงเรื่องลิขสิทธิ์อีก ก็เท่ากับนับ 6 เดือนใหม่แต่ต้น ถ้าโดนประท้วง 3 รอบ บัญชีคุณก็ปลิวแน่นอน ถ้าเป็นไปได้ ให้ติดต่อคนที่อ้างสิทธิ์ จะเห็นผลเร็วกว่าโต้แย้งการประท้วงเรื่องลิขสิทธิ์ไปทาง Youtube ถ้าผู้อ้างสิทธิ์มีบัญชี YouTube ให้ส่งข้อความไปหลังไมค์เลย แต่ถ้าเป็นหน่วยงานหรือบริษัทที่ประท้วงเรื่องลิขสิทธิ์มา ก็ต้องหาข้อมูลแล้วติดต่อไปที่ฝ่ายลิขสิทธิ์ขององค์กรนั้นๆ   ติดต่อขอให้เขาเพิกถอนการประท้วงอย่างสุภาพ อธิบายให้ชัดเจนว่าทำไมคุณถึงคิดว่าเป็นเรื่องผิดพลาด อย่าไปแย้งแค่ว่าเป็น "fair use" แต่ต้องมีหลักฐานชัดเจน ว่าทำไมคุณถึงมีสิทธิ์เผยแพร่คลิปนั้น แต่คนที่อ้างสิทธิ์เขาก็ไม่จำเป็นต้องเพิกถอนการประท้วงตามที่คุณขอแต่อย่างใด ถ้าแน่ใจว่าคลิปคุณเข้าข่าย fair use หรือคนน่าจะเข้าใจผิดเรื่องประท้วงลิขสิทธิ์ คุณไม่ได้ใช้อะไรที่ละเมิดลิขสิทธิ์ ก็ยื่นคำร้องขอโต้แย้งการประท้วงเรื่องลิขสิทธิ์ได้เลย  การยื่นเรื่องโต้แย้งเป็นการอ้างสิทธิ์ทางกฎหมาย เพราะฉะนั้นผู้ที่อ้างสิทธิ์จะสามารถเข้าถึงข้อมูลส่วนตัวของคุณ และมีสิทธิ์ฟ้องร้องดำเนินคดีกับคุณได้ การยื่นเรื่องโต้แย้งจะใช้เวลาดำเนินการ 10 วัน ระหว่างนั้นผู้อ้างสิทธิ์อาจขอคำสั่งศาลให้บล็อกวีดีโอคุณไปก่อน ถ้าตัดสินใจแน่วแน่แล้วว่าจะยื่นเรื่องโต้แย้ง ก็ต้องเข้าหัวข้อ Copyright Notices ในบัญชีของคุณ (youtube.com/my_videos_copyright) จะเห็นวีดีโอทั้งหมดที่ถูกประท้วงเรื่องลิขสิทธิ์ไว้  ถ้ามีข้อความ "Matched third party content" หรือ "Video blocked" ขึ้นอยู่ข้างวีดีโอ นั่นคือการอ้างสิทธิ์ Content ID ซึ่งวิธีจัดการจะต่างจากการประท้วงเรื่องลิขสิทธิ์ ต้องเลื่อนกลับไปอ่านข้อมูลที่ด้านบนของบทความ เพื่อเริ่มขั้นตอนส่งคำร้อง จะมีคำเตือนว่าอย่าดำเนินการ ถ้าไม่พร้อมดำเนินการทางกฎหมาย และต้องแน่ใจว่าคลิปของคุณไม่ได้ละเมิดลิขสิทธิ์จริงๆ  ติ๊กช่อง "I have read the above statement" เพื่อแสดงแบบฟอร์ม ต้องพิมพ์ชื่อ-นามสกุล ที่อยู่ และเบอร์โทร ซึ่งผู้อ้างสิทธิ์จะเห็นข้อมูลทั้งหมดนี้  ถ้าคุณมีทนาย ก็ให้ใส่ข้อมูลติดต่อของทนายแทน ระบุเหตุผลว่าทำไมคลิปของคุณถึงเข้าข่าย fair use หรือทำไมถึงคิดว่าเป็นการประท้วงเรื่องลิขสิทธิ์ที่ผิดพลาด ช่องที่กรอกข้อมูลจะไม่กว้างมาก เพราะงั้นต้องสั้น กระชับ ตรงประเด็น ส่วนนี้จะไม่ถูกเปิดเผยต่อผู้อ้างสิทธิ์ จะพิมพ์ข้อความถึงคู่กรณีด้วยก็ได้ เพื่อย้ำว่าทำไมคุณถึงยื่นเรื่องโต้แย้ง เผื่อทางนั้นจะได้เพิกถอนการประท้วง แต่ห้ามต่อว่าด่าทอไปเด็ดขาด คุณต้องยอมรับคำชี้แจงทั้งหมดก่อน แบบฟอร์มถึงจะมีผลทางกฎหมาย ใช้เวลาประมาณ 10 วันทำการ ถ้าสุดท้ายแล้ววีดีโอของคุณเข้าข่าย fair use หรือเป็นการประท้วงเรื่องลิขสิทธิ์โดยผิดพลาด วีดีโอของคุณก็จะกลับมา พร้อมการประท้วงที่หายไปจากบัญชีของคุณ แต่ถ้าข้อโต้แย้งของคุณตกไป วีดีโอจะยังคงถูกบล็อก และการประท้วงจะยังคงอยู่ จริงๆ แล้วเคสนี้หายากมาก แต่ก็มีเหมือนกันที่คนถูกคู่กรณีฟ้องเพื่อให้วีดีโอหายไปจาก Youtube  ถ้ายื่นเรื่องโต้แย้งไม่ได้เพราะบัญชีถูกระงับใช้งาน ก็ต้องยื่นเรื่องทางอีเมล ไปรษณีย์ หรือแฟกซ์แทน โดยระบุชื่อ-นามสกุล ที่อยู่ เบอร์โทร URL ของวีดีโอ และเซ็นชื่อกำกับ อย่าลืมส่งคำชี้แจง 2 ส่วนในหน้านี้ไปด้วย ซึ่งจะมีที่อยู่กับเบอร์แฟกซ์ที่ต้องใช้ในหน้าเดียวกัน Content ID เป็นระบบระบุเนื้อหาที่น่าจะมีลิขสิทธิ์ในคลิปต่างๆ โดยจะสแกนวีดีโอที่ถูกอัพโหลดเข้ามา แล้วเทียบกับเนื้อหาที่มีการอัพโหลดไปก่อนหน้า ระบบนี้จะสแกนทั้งไฟล์เสียง วีดีโอ และรูปภาพ ถ้าตรงกับเนื้อหาก่อนๆ ในเว็บ จะมีการแจ้งเจ้าของคลิป และมีการอ้างสิทธิ์ Content ID  เจ้าของคลิปเลือกได้ว่าจะเฉย, mute คือปิดเสียงของคลิป, บล็อกคลิปไม่ให้คนดูได้อีก, หาเงินจากคลิปนั้น หรือติดตามสถิติการเข้าชมของคลิป ถูกอ้างสิทธิ์ Content ID จริงๆ แล้วก็ไม่ใช่เรื่องแย่เสมอไป ถ้าคุณโอเคกับการที่เสียงบางส่วนของคลิปจะถูก mute หรือยอดโฆษณาไปที่คลิปต้นทางซะหมด ก็ไม่ต้องทำอะไร  แต่การอ้างสิทธิ์ Content ID จะทำคุณวุ่นวายก็ต่อเมื่อเจ้าของคลิปเขามาบล็อกวีดีโอของคุณแบบ globally หรืออยู่ประเทศไหนก็เข้าดูไม่ได้นี่แหละ จะทำให้บัญชีของคุณมีประวัติเสียได้ ถ้าถูกอ้างสิทธิ์เพราะเพลงที่ใช้ในคลิป ก็ลองใช้ automated removal tools (เครื่องมือลบไฟล์เสียงอัตโนมัติ) ของ Youtube ดู เพื่อเอาเพลงออกแบบไม่ต้องมานั่งอัพโหลดคลิปใหม่  เปิดหน้า Video Manager แล้วหาคลิปที่จะลบหรือเปลี่ยนเพลง คลิกปุ่ม ▼ ข้าง "Edit" แล้วเลือก "Audio" คลิก "Remove this song" ข้างเพลงที่ถูกอ้างสิทธิ์ Content ID และจะลบ บางคลิปก็ทำไม่ได้ เลือก replacement track (เพลงที่จะแทนที่) จากใน YouTube Audio Library หลายเพลงในนี้ใช้ได้ตามสบาย ไม่ติดลิขสิทธิ์ แถมเอาคลิปไปหาเงินได้ตามปกติ ตัวเลือกนี้สำหรับคนที่ทำเพลงคัฟเวอร์ และแชร์รายได้กับเจ้าของลิขสิทธิ์เขา  หาคลิปใน Video Manager จะมีให้เลือกวีดีโอในหัวข้อ Monetization ของบัญชีคุณ คลิกปุ่ม "$" สีเทาข้างคลิป จะโผล่มาเฉพาะกรณีที่เจ้าของเนื้อหาเปิดฟีเจอร์แชร์รายได้ไว้เท่านั้น รอให้คำร้องถูกพิจารณาและอนุมัติ ถ้าเจ้าของเนื้อหาเขาอนุมัติการแชร์รายได้ ก็จะมีแจ้งเตือนมาที่คุณ ถ้าคุณแน่ใจว่าการอ้างสิทธิ์ Content ID นั้นผิดพลาด ไม่ถูกต้อง ก็ยื่นเรื่องโต้แย้งได้ โดยเจ้าของลิขสิทธิ์จะมีเวลา 30 วันในการตอบกลับ แต่ย้ำอีกทีว่าต้องโต้แย้งเฉพาะกรณีที่คุณแน่ใจจริงๆ ว่าคุณเป็นเจ้าของลิขสิทธิ์ของทุกเนื้อหาในคลิป และการอ้างสิทธิ์ Content ID นั้นเป็นเรื่องผิดพลาดเท่านั้น ถ้าคุณโต้แย้งไปโดยไม่มีเหตุผลอันสมควรหรือไม่มีหลักฐาน ระวังจะโดนประท้วงเรื่องลิขสิทธิ์ (copyright strike) โดยพิมพ์ youtube.com/my_videos_copyright จะเห็นว่าเนื้อหาใดถูก flag หรืออ้างสิทธิ์ Content ID ถ้ายังแน่ใจว่าเป็นเรื่องผิดพลาด ให้ไปต่อ จะไปต่อได้ ต้องติ๊ก 4 ตัวเลือกสุดท้ายในรายการก่อนเท่านั้น แต่ย้ำอีกทีว่าจะเลือกได้ก็ต่อเมื่อแน่ใจว่าเป็นเรื่องจริง ไม่งั้นโดนประท้วงเรื่องลิขสิทธิ์แน่ 4 ตัวเลือกที่ว่าก็คือ   The video is my original content and I own all of the rights to it. (ยืนยันว่าคุณเป็นคนสร้างเนื้อหาทั้งหมดในคลิปเอง และเป็นเจ้าของลิขสิทธิ์) I have a license or written permission from the proper rights holder to use this material. (ยืนยันว่าคุณซื้อลิขสิทธิ์หรือมีคำอนุญาตเป็นลายลักษณ์อักษรจากเจ้าของลิขสิทธิ์ให้ใช้เนื้อหาดังกล่าวได้) My use of the content meets the legal requirements for fair use or fair dealing under applicable copyright laws. (ยืนยันว่าการนำเนื้อหามาใช้ของคุณถูกต้องตามกฎหมาย ไม่ละเมิด fair use คือการใช้งานที่เหมาะสม หรือ fair dealing คือตรงตามเงื่อนไขที่ตกลงซื้อขายภายใต้กฎหมายลิขสิทธิ์) The content is in the public domain or is not eligible for copyright protection. (ยืนยันว่าเนื้อหานั้นเป็นสาธารณสมบัติ หรือไม่มีลิขสิทธิ์) จะมีให้ตรวจทานตัวเลือกของคุณ แล้วให้ติ๊กช่องเพื่อยืนยันว่าคุณแน่ใจ ว่าการอ้างสิทธิ์นั้นไม่ถูกต้อง จะมีให้พิมพ์สรุปเหตุผลสั้นๆ ว่าทำไมจึงยื่นเรื่องโต้แย้งการอ้างสิทธิ์ ต้องอธิบายให้ชัดเจน ว่าทำไมคุณถึงแน่ใจว่าวีดีโอนี้เข้าเกณฑ์ที่เลือกไปด้านบน พิมพ์ให้สั้น กระชับ แต่ได้ใจความ  ไม่ต้องเขียนภาษากฎหมาย แค่อธิบายไปตามสไตล์ แต่ต้องชัดเจนว่าทำไมจึงเป็นเรื่องไม่ถูกต้อง ที่วีดีโอของคุณถูกอ้างสิทธิ์ Content ID เพื่อให้คำร้องเป็นทางการและเสร็จสมบูรณ์ แล้วส่งไปให้ YouTube พิจารณา แต่ระวัง ถ้าโต้แย้งการอ้างสิทธิ์ไปแบบมั่วๆ หลอกลวง หรือไม่มีหลักฐานชัดเจน ระวังบัญชีจะปลิว
เช็คก่อนว่าคลิปคุณเข้าข่าย "Fair Use". รอจนพ้นระยะการประท้วงเรื่องลิขสิทธิ์. ติดต่อเจ้าของลิขสิทธิ์ให้เขาเพิกถอนการประท้วง. ยื่นคำร้องขอโต้แย้งการประท้วงเรื่องลิขสิทธิ์เลย ถ้าแน่ใจว่าคลิปของคุณเป็น fair use ไม่ได้ละเมิดลิขสิทธิ์. เข้าหัวข้อ Copyright Notices ในบัญชี YouTube ของคุณ. คลิกลิงค์ "Submit counter-notification" ข้างวีดีโอที่ถูกสอย. ยืนยันว่าจะยื่นเรื่องโต้แย้ง. พิมพ์ข้อมูลส่วนตัว. ระบุเหตุผลที่ยื่นเรื่องโต้แย้ง. ส่งข้อความหาผู้อ้างสิทธิ์ (ไม่จำเป็น). ติ๊กช่องยืนยันว่าคุณรับรู้รายละเอียดและยินยอม จากนั้นลงชื่อ. คลิก submit (ส่ง) แล้วรอผลพิจารณา. ทำไมถึงโดนอ้างสิทธิ์ Content ID. ถ้าเลือกที่จะเฉย ไม่ทำอะไร. ใช้ tools ของ YouTube ลบหรือเปลี่ยนเพลงประกอบ. เปิดระบบแชร์รายได้ ถ้าคุณเป็น YouTube Partner และวีดีโอผ่านเกณฑ์. โต้แย้งการอ้างสิทธิ์ที่ไม่ถูกต้องหรือผิดพลาด. เปิดหน้า "Copyright Notices". คลิกลิงค์ข้างคลิปที่จะโต้แย้งการอ้างสิทธิ์. ตรวจทานว่าเนื้อหาใดถูกอ้างสิทธิ์ Content ID. เลือกเหตุผลที่เชื่อว่าการอ้างสิทธิ์นี้ผิดพลาด. ยืนยันว่าคุณแน่ใจ ว่าการอ้างสิทธิ์นั้นไม่ถูกต้อง. ระบุเหตุผลที่โต้แย้ง. ติ๊กช่องแล้วพิมพ์ชื่อ.
https://www.wikihow.com/Unblock-Copyright-Infringement-on-YouTube https://www.wikihow.com/Unblock-Copyright-Infringement-on-YouTube
Appealing a Copyright Strike Appealing a Content ID Claim